หุ้นแกว่งปิดตลาดร่วง3.50จุด
ตลาดหุ้นวันที่ 19 ต.ค. ดัชนีปิดที่ระดับ  1,307.71 จุด  ลดลง 3.50 จุด หรือ  -0.27%  มูลค่าการซื้อขาย  33,848.59 ล้านบาท
19 ต.ค. 2555

ตลาดหุ้นวันที่ 19 ต.ค. ดัชนีปิดที่ระดับ  1,307.71 จุด  ลดลง 3.50 จุด หรือ  -0.27%  มูลค่าการซื้อขาย  33,848.59 ล้านบาท
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ์ บริษัทหลักทรัพย์ (บล.) เคจีไอ(ประเทศไทย) กล่าวว่า ตลาดหุ้นแกว่งตัวแคบๆ หลังจากกนง.ปรับลดอัตราดอกเบี้ยนโยบายลง รวมทั้งธนาคารพาณิชย์ทยอยประกาศลดดอกบี้ยเงินกู้และเงินฝากลง ซึ่งเป็นผลทางจิตวิทยาไม่ดีต่อหุ้นกลุ่มธนาคารเกี่ยวกับความสามารถในการทำกำไร  รวมถึงประกาศผลประกอบการไตรมาส 3 ออกมาแล้วจึงหมดข่าวหนุน 
ขณะที่กลุ่มอสังหาริมทรัพย์ได้รับผลดีจากดอกเบี้ยลดลง จึงยังมีแรงซื้อเข้ามา ส่วนกลุ่มสื่อสารที่ขานรับข่าวประมูล 3Gไปก่อนหน้านี้เริ่มชะลอตัวลง ทำให้ตลาดขาดแรงหนุนในหุ้นขนาดใหญ่ แต่ตลาดโดยรวมไม่ได้ลงมาก จากความคาดหวังเกี่ยวกับหนี้ยุโรปที่น่าจะดีขึ้น ทำให้หุ้นกล่มพลังงานกลับมา เนื่องจากคาดว่าเศรษฐกิจโลกจะฟื้นตัว รวมถึงการคาดการณ์ผลประกอบการไตรมาส 3 ที่น่าจะดีขึ้น
แนวโน้มสัปดาห์หน้าคาดว่าดัชนียังคงผันผวน แนวต้าน 1,320 จุด แนวรับ 1,300 จุด โดยอาจได้แรงหนุนจากการเก็งกำไรผลประกอบการของบริษัทที่คาดว่าจะออกมาดี เช่น กลุ่มอสังหาริมทรัพย์
หลักทรัพย์ 5 อันดับแรกที่มีมูลค่าการซื้อขายสูงสุด ได้แก่SCB   มูลค่าการซื้อขาย 2,129.72 ล้านบาท ปิดที่  161 บาท ไม่เปลี่ยนแปลงCPF   มูลค่าการซื้อขาย  1,838.46 ล้านบาท ปิดที่  35.50 บาท  +0.50 บาท หรือ +1.43%ADVANC  มูลค่าการซื้อขาย 1,815.34 ล้านบาท ปิดที่  213 บาท   -1 บาท หรือ -0.47% PTT   มูลค่าการซื้อขาย 1,351.62 ล้านบาท ปิดที่ 320 บาท  +3 บาท หรือ +0.95% TMB   มูลค่าการซื้อขาย 1,226.33 ล้านบาท ปิดที่  1.92 บาท  +0.08 บาท หรือ  +4.35%